Palayogan nin Naga

An Palayogan nin Naga (Ingles: Naga Aiport, Filipino: Paliparan ng Naga) (IATA: WNP, ICAO: RPUN) sarong aeropuerto na nagsisirbe sa Syudad nin Naga asin an bilog na Metro Naga (kaiba an Pili na iyo an kapitolyo-banwaan kan Camarines Sur). Namumugtak ini sa Barangay San Jose, Pili, Camarines Sur sa nasyong Filipinas. Maski ngani pigpangaran an aeropuerto sa Naga, yaon talaga ini sa kapitolyo-banwaan kan Pili.

Sarong Class 1 principal (major domestic) airport an aeropuerto manungod sa Civil Aviation Authority of the Philippines (CAAP). An CAAP iyo an hawak kan Departamento kan Transportasyon asin Komunikasyon sa pagpautob kan mga operasyon dae lamang kan aeropuerto na ini, kundi pati naman kan ibang aeropuerto kun sain dae kaiba an mga mayor na panginternasyunal na aeropuerto.

 Airline asin destinasyon 
 Cebu Pacific (pig-ooperar kan Cebgo) - Manila
 Philippine Airlines via PAL Express - Manila

 Insidente 
 Kan Disyembre 15, 1993, sarong Philippine Air Force C-130H Hercules an buminagsak sa Bukid nin Manase sa Barangay Tanag, Libmanan, Camarines Sur, kan pasiring ini sa Palayogan nin Naga. An eroplano yaon sa sarong relief mission nin uli sa bagyo. Trenta (30) katawo an mga nagadan digdi kaiba an anom (6) na crewmembers."PAF C-130H Accident Description". www.aviation-safety.net. Pighugot kan 2020-08-09."Two more planes crash, Manila Standard, December 18, 1993, p.3". news.google.com. Pighugot kan 2020-08-09.
 Kan Hunyo 24, 1996, sarong Air Philippines YS-11 na aircraft an buminangga sa sarong ground power unit habang nagdadalagan sa Palayogan nin Naga (WNP). Nasulo an aircraft pero ligtas an gabos na 34 katawo kaini."NAMC YS-11-109 Accident Description". www.aviation-safety.net. Pighugot kan 2020-08-09.

 Panluwas na takod 
 Historya kan mga aksidente sa WNP/RPUN sa Aviation Safety Network

 Toltolan 

Kategorya:Camarines Sur